stanford-oval/wikipedia huggingface dataset:
Wikimedia Europe
Organisaatio

Yhdistyksen korkein hallintoelin on yleiskokous, joka kokoontuu hallituksen päättämänä vähintään kerran vuodessa joko fyysisesti tai etänä Prahassa, Tšekissä, jos hallitus ei toisin päätä. Yleiskokous kokoontuu ylimääräisiin kokouksiin, jos vähintään viisi jäsentä tai hallitus sitä vaatii.
Yhdistyksen hallitus koostuu viidestä jäsenten edustajasta, jotka nimitetään kahden vuoden toimikaudeksi, joista neljä valitaan yleiskokouksessa. Yksi paikka on varattu edustajalle, jonka hallitus valitsee jäsenten valinnan jälkeen.
Aiheesta muualla

Wikimedia Europe blogi
Yhdysvaltain presidentinvaalit 1936

Yhdysvaltain presidentinvaalit 1936 järjestettiin 3. marraskuuta 1936. Valitsijamiesäänten jakautuminen niissä oli historian yksipuolisin. Vaalit voitti istuva presidentti, demokraatti Franklin D. Roosevelt haastajanaan republikaani Alf Landon.
523 valitsijamiesäänellä Roosevelt sai 98,49 prosenttia valitsijamiesäänistä, mikä oli korkein osuus sitten vuoden 1820 vaalien. Roosevelt sai myös historian suurimman määrän valitsijamiesääniä, jonka on ylittänyt vain Ronald Reagan 525 valitsijamiesäänellä vuoden 1984 vaaleissa. Alf Landon sai valitsijamiesääniä vain Vermontista ja Mainesta.
Ehdokkaat

Demokraattinen puolue:
Franklin D. Roosevelt, istuva presidentti
John Nance Garner, entinen ministeri
Republikaaninen puolue:
Alf Landon, Kansasin kuvernööri
William Borah, senaattori
Aiheesta muualla

Geoelections - Kartta vuoden 1936 presidentinvaalien annetuista äänistä (englanniksi)
Yhdistyneiden arabiemiraattien presidentti

| Yhdistyneiden arabiemiraattien presidentti |
| --- | --- |
 رئيس دولة الإمارات العربية المتحدة
 Yhdistyneiden arabiemiraattien tunnus
 Arabiemiraattien presidentti
 Nykyinen Mohamed bin Zayed Al Nahyan 14. toukokuuta 2022 lähtien
Virka-asunto:  Qasr Al Watan
Nimittäjä:  korkein neuvosto
Perustettu:  2. joulukuuta 1971
Ensimmäinen:  Zayed bin Sultan Al Nahyan
Palkka:  640 736,00 AED
Kotisivut:  Official website
Yhdistyneiden arabiemiraattien presidentti (arab. رئيس دولة الإمارات العربية المتحدة‎, Ra’īs Dawla al-’imārāt al-‘arabiyya al-muttaḥida) on Yhdistyneiden arabiemiraattien valtionpäämies.
Liittovaltion korkein neuvosto valitsee presidentin ja varapresidentit de jure viiden vuoden välein, ja Yhdistyneiden arabiemiraattien pääministerin nimittää de jure presidentti. De facto Abu Dhabin emiraatin hallitsija toimii presidenttinä ja Dubain emiraatin hallitsija on pääministeri. Presidentti on myös Yhdistyneiden arabiemiraattien asevoimien ylipäällikkö .
Šeikki Zayid ibn Sultan Al Nahyan tunnustetaan laajalti seitsemän emiraatin yhdistämisestä yhdeksi liittovaltioksi. Hän oli Yhdistyneiden arabiemiraattien ensimmäinen presidentti valtion muodostumisesta kuolemaansa 2.11.2004 saakka. Hänen seuraajakseen tuli hänen poikansa šeikki Khalifa ibn Zayid ibn Sultan Al Nahyan, joka kuoli virassa 13. toukokuuta 2022. Veljensä Khalifan kuoleman jälkeen liittovaltion korkein neuvosto valitsi šeikki Mohammed bin Zayed Al Nahyanin Yhdistyneiden arabiemiraattien kolmanneksi ja nykyiseksi presidentiksi 14. toukokuuta 2022.
Zagipa Balijeva

Zagipa Jahijakyzy Balijeva (kaz. Зағипа Яхияқызы Балиева, Zaǵıpa Iahııaqyzy Bálıeva; s. 3. lokakuuta 1958 Žalanaš, Raiymbekskin piiri, Almatyn alue Kazahstanin sosialistinen neuvostotasavalta) on Kazakstanin entinen oikeusministeri vuosina 2005-2005 ja ihmisoikeusasiamies. Hän on toiminut kansanedustajan 5. mažiliksessa. 2016 hänet valittiin toiselle kaudelle 6. mažilikseen.
Yrjänä

| Yrjänä |
| --- | --- |
Nimipäivä:   
– suomenkielinen:  23. huhtikuuta
– ruotsinkielinen:  –
– ortodoksinen:  23.huhtikuuta
Muunnelmia:  Yrjö, Jyrki, Jyri, Jori
Vastineita eri kielissä:  Jüri, Juri, George, Georges, Georg, Göran, Jürgen
Nimen alkuperä:  Georgios
Infobox OKNimi-testi OK: 
Yrjänä on suomalainen miehen etunimi, yksi maanviljelijää tarkoittavan kreikkalaisen Georgios-nimen suomalaisista muunnelmista. Georgios on ollut nimenä kuuluisalla varhaiskristillisellä pyhimyksellä, joka Suomessa tunnetaan paremmin nimellä Pyhä Yrjö tai myös Pyhä Yrjänä. Hänen muistopäivänään, 23. huhtikuuta, on Suomessa Yrjänän sekä myös Yrjön, Jyrkin, Jyrin ja Jorin nimipäivä.
Suomessa oli vuoden 2019 loppuun mennessä 957 henkilölle annettu nimi Yrjänä.
Tunnettuja Yrjänä-nimisiä

Yrjänä Ahto (s. 1951), toimitusjohtaja
Matti Yrjänä Joensuu (1948–2011), rikoskirjailija
Yrjänä Pietarinpoika (ruots. Jöran Persson, 1530–1568), Ruotsin kuningas Eerik XIV:n sihteeri ja neuvonantaja
Yrjänä Sauros (s. 1960), performanssitaiteilija, muusikko, kirjailija ja näyttelijä
Yrjänä sukunimenä

Yrjänä on myös sukunimi. Tunnettuja henkilöitä, joilla on tämä sukunimi:
Aki Ville Yrjänä (s. 1967), rock-muusikko ja runoilija
Erkki Yrjänä (1898–2000), toimittaja, maanviljelijä ja sotilas
Hertta Yrjänä (s. 2005), lapsinäyttelijä
Zaglossus attenboroughi

| Zaglossus attenboroughi |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Munivat nisäkkäät Prototheria
Lahko::  Nokkaeläimet Monotremata
Heimo::  Nokkasiilit Tachyglossidae
Suku::  Pitkänokkasiilit Zaglossus
Laji::  attenboroughi
Kaksiosainen nimi
 Zaglossus attenboroughi  Flannery & Groves, 1998 
Katso myös
   Zaglossus attenboroughi Wikispeciesissä   Zaglossus attenboroughi Commonsissa 
Infobox OKNimi-testi OKIUCN-testi OK: 
Zaglossus attenboroughi on Uudessa-Guineassa elävä nokkaeläin. Se elää trooppisissa vuoristometsissä Papuan saaren pohjoisimmassa osassa.
Zaglossus attenboroughi on pienikokoisin nokkasiililaji, se painaa 2–3 kg. Nokka on noin 7 cm pitkä. Tumman punertavanruskea turkki on lyhyt, tiheä ja muodostuu ohuista karvoista. Aikuisella ei ole hampaita, mutta kieltä peittävät suomut toimivat vähän hampaiden tavoin.
Laji on saanut nimensä television luonto-ohjelmia toimittavan David Attenboroughin kunniaksi. Sen pelättiin kuolleen jo sukupuuttoon, sillä siitä ei ollut havaintoja vuoden 1961 jälkeen, mutta uusia havaintoja sen pesäkoloista ja muista jäljistä tehtiin vuonna 2007. Vuonna 2023 saatiin myös ensimmäiset kuvat elävästä eläimestä kamera-ansalla.
Muiden Zaglossus-suvun nokkaeläinten tavoin se on yöeläin. Sitä metsästetään etsimällä koirien avulla sen päiväpiiloja. Laji on luokiteltu äärimmäisen uhanalaiseksi. Se on lueteltu CITES-sopimuksen liitteessä kaksi, mikä rajoittaa sen kansainvälistä kauppaa, mutta paikalliset asukkaat pyydystävät sitä ruoakseen.
Yhdysvaltain presidentinvaalit 1908

Yhdysvaltain presidentinvaalit 1908 järjestettiin 3. marraskuuta 1908. Vaalit voitti republikaani William Howard Taft haastajanaan demokraatti William Jennings Bryan.
Vaalit olivat viimeiset vaalit, joihin eivät osallistuneet kaikki Yhdysvaltain 48 "yhtenäistä osavaltiota", eli osavaltiot lukuun ottamatta Alaskaa ja Havaijia. Arizona ja New Mexico eivät vielä olleet osavaltion asemassa.
Ehdokkaat

Demokraattinen puolue:
William Jennings Bryan, entinen presidenttiehdokas
George Gray, entinen senaattori
John Albert Johnson, Minnesotan kuvernööri
Republikaaninen puolue:
William Howard Taft, Yhdysvaltain sotaministeri
Charles W. Fairbanks, Yhdysvaltain varapresidentti
Joseph B. Foraker, senaattori
Philander C. Knox, senaattori
Robert M. La Follette, senaattori
Albert B. Cummins, senaattori
L. M. Shaw, entinen Yhdysvaltain valtiovarainministeri
Aiheesta muualla

Geoelections - Kartta vuoden 1908 presidentinvaalien annetuista äänistä (englanniksi)
Zlatko Dedič

Zlatko Dedič vuonna 2009.
Zlatko Dedič (s. 5. lokakuuta 1984 Bihać) on slovenialainen jalkapalloilija, pelipaikaltaan hyökkääjä.
Dedič pelasi juniorivuosinaan FC Koperissa. Samasta seurasta alkoi myös hänen ammattilaisuransa vuonna 2000; siellä hän pelasi vuoden verran. Dedič on sen jälkeen kiertänyt italialaisseuroissa, muun muassa Parma FC:ssä, Empoli FC:ssä ja Piacenza Calciossa. Vuonna 2009 hän siirtyi Saksaan VfL Bochumin joukkueeseen ja pelaa nykyisin lainasopimuksella Dynamo Dresdenissä.
Dedič on maajoukkueessa pelannut 37 ottelua ja tehnyt kuusi maalia. Hän oli myös alle 21-vuotiaiden organisaatiossa.
Zagorje ob Savi

| Zagorje ob Savi |
| --- | --- |
 Zagorje ob Savi
Valtio:   Slovenia
NUTS 2 -aluejako:  Itä-Slovenia
Perinteinen alue:  Gorenjska
Tilastollinen alue:  Zasavska
Pinta-ala:  
 – Kokonaispinta-ala:  2,8 km²
Väkiluku (2021):  6 020
 – Väestötiheys:  2 150 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Zagorje ob Savi on kaupunki Sloveniassa, Gorenjskan alueella. Se kuuluu myös tilastollisesti Zasavskan tilastolliseen alueeseen, joka kuuluu NUTS 2 -aluejaossa Itä-Sloveniaan. Kaupungissa asuu 6 020 asukasta, ja sen pinta-ala on 2,8 neliökilometriä.
Zagorje ob Savi
Zagorje ob Savin rautatieasema
Yuka Yamazaki

| Henkilötiedot |
| --- | --- | --- |
Koko nimi: Yuka Yamazaki
Syntymäaika: 29. kesäkuuta 1980 (ikä 44)
Syntymäpaikka: Tokio, Japani
Kansalaisuus:  Japani
Pelipaikka: Puolustaja
Pituus: 166 cm
Seurat
| Vuodet | Seura | O (M) |
| 1995–2002 2003–2006 | Nippon TV Beleza Okayama Yunogo Belle |  |
Maajoukkue
| 2000–2001 | Japani | 7 (0) |
Yuka Yamazaki (jap. 山崎 由加, Yamazaki Yuka; s. 29. kesäkuuta 1980 Tokio) on japanilainen entinen jalkapalloilija.
Jalkapallomaajoukkue

Yamazaki debytoi Japanin maajoukkueessa toukokuussa 2000. Hän on pelannut seitsemän maaottelua.
Yhdysvaltain presidentinvaalit 1900

Yhdysvaltain presidentinvaalit 1900 järjestettiin 6. marraskuuta 1900. Vaalit voitti istuva presidentti, republikaani William McKinley haastajanaan demokraatti William Jennings Bryan. McKinley sai äänestyksessä 292 valitsijamiesääntä Bryanin 155 valitsijamiesääntä vastaan.
Tulokset

| Nimi | Puolue | Ääniä | Valitsijamiehiä |
| --- | --- | --- | --- |
| William McKinley | republikaanit | 7 207 923 | 292 |
| William Jennings Bryan | demokraatit | 6 358 133 | 155 |
| John G. Woolley | kieltolakipuolue | 209 004 | 0 |
| Eugene V. Debs | sosialistit | 86 935 | 0 |
| Wharton Barker | populist movement | 50 340 | 0 |
| Joseph F. Malloney | sosialistinen työväenpuolue | 40 900 | 0 |
Aiheesta muualla

Geoelections - Kartta vuoden 1900 presidentinvaalien annetuista äänistä (englanniksi)
Yhdysvaltain presidentinvaalit 1904

Yhdysvaltain presidentinvaalit 1904 järjestettiin 8. marraskuuta 1904. Vaalit voitti selvällä äänienemmistöllä istuva presidentti, republikaani Theodore Roosevelt haastajanaan demokraatti Alton B. Parker.
Ehdokkaat

Demokraattinen puolue:
Alton B. Parker, tuomari
William Randolph Hearst, edustaja
Francis Cockrell, senaattori
Richard Olney, entinen Yhdysvaltain ulkoministeri
Edward C. Wall, osavaltion edustaja
George Gray, entinen senaattori
John Sharp Williams, edustaja
Nelson A. Miles, kenraaliluutnantti
Republikaaninen puolue:
Theodore Roosevelt, Yhdysvaltain istuva presidentti
Mark Hanna, senaattori
Aiheesta muualla

Geoelections - Kartta vuoden 1904 presidentinvaalien annetuista äänistä (englanniksi)
Émile Roux

| Pierre Paul Émile Roux |
| --- | --- |

Henkilötiedot
Syntynyt: 17. joulukuuta 1853 Confolens, Charente
Kuollut: 3. marraskuuta 1933 Pariisi
Kansalaisuus:  ranskalainen
Ammatti:  lääkäri, bakteriologi, immunologi
Muut tiedot
Merkittävät teokset: – Perusti Pasteur-instituutin – Kehitti kurkkumätärokotteen
Pierre Paul Émile Roux (17. joulukuuta 1853 Confolens, Charente – 3. marraskuuta 1933 Pariisi [lähde? ]) oli ranskalainen lääkäri, bakteriologi ja immunologi. Hän oli Lontoon Royal Societyn jäsen. Rouxille myönnettiin Copley-mitali vuonna 1917 työstä bakteriologian parissa ja pioneerityöstä lääketerapian saralla.
Roux keskittyi tutkimaan kurkkumädän, jäykkäkouristuksen ja vesikauhun mahdollisia hoitokeinoja. Vuonna 1885 hän onnistui luomaan rokotteen vesikauhua vastaan. Roux oli yksi vuonna 1887 avatun Pasteur-instituutin perustajista [lähde? ].
Rouxin työ kuristustautia, eli kurkkumätää vastaan edisti tulehduksen hoitokeinojen tutkimusta.
Aiheesta muualla

Kuvia tai muita tiedostoja aiheesta Émile Roux Wikimedia Commonsissa
Pierre Paul Émile Roux. Biografia (ranskaksi)
‘Ohana

‘Ohana on havaijinkielinen termi, joka on perusmerkityksessään ”perhe”. Havaijilla ‘ohana tarkoittaa kuitenkin sukua olevan tai avioliiton kautta tulleen perheen lisäksi myös läheisiä ystäviä, perheystäviä ja muita sellaisia ihmisiä, jotka puhuja laskee perheekseen.
Sana tuli tunnetuksi Havaijin ulkopuolella muun muassa Disneyn Lilo ja Stitch -elokuvan avulla, jossa perheeseen kuuluminen on keskeisessä osassa.
‘Inamona

‘Inamona on perinteinen havaijilainen mauste, jota käytetään laajasti paikallisessa keittiössä.
Mausteseos valmistetaan merisuolasta ja paahdetuista kukui-pähkinöistä. Lisäksi siihen voidaan lisätä myös muita mausteita kuten chiliä. Erityisesti sitä käytetään poken valmistuksessa.
Havaijin ulkopuolella 'inamona on melko harvinaista, joskin sitä myydään paikoittan Yhdysvaltain mantereella.
Yanosuke Watanabe

| Henkilötiedot |
| --- | --- | --- |
Koko nimi: Yanosuke Watanabe
Syntymäaika: 
Syntymäpaikka: Japani
Kansalaisuus:  Japani
Pelipaikka: Maalivahti
Junioriseurat
: Kwansei Gakuin University
Maajoukkue
| 1925 | Japani | 2 (0) |
Yanosuke Watanabe (jap. 渡邊 彌之助) oli japanilainen jalkapalloilija.
Jalkapallomaajoukkue

Watanabe debytoi Japanin maajoukkueessa toukokuussa 1925. Hän on pelannut kaksi maaottelua.
Aiheesta muualla

National Football Teams
Vuoden 2002 talviolympialaisten hakuskandaali

Vuoden 2002 talviolympialaisten hakuskandaali tarkoittaa tapahtumasarjaa, jossa paljastui vuoden 2002 talviolympialaisten hakuprosessiin ja myöntämiseen liittyviä epäselvyyksiä.
Kilpailu vuoden 2002 talviolympialaisista alkoi käytännössä heti vuoden 1998 Naganon talvikisavalinnan jälkeen koskien vuosia 1991–1995. Marraskuussa 1998 tulivat julki Salt Lake Cityn järjestelykomitean (engl. lyhenne SLOC) lahjontaepäilyt, jotka liittyivät tähän ajanjaksoon. Vuoden 2002 talviolympialaisten kesäkuussa 1995 käydyssä äänestyksessä Yhdysvaltain Utahin Salt Lake City voitti kolme muuta kilpailijaansa (Sveitsin Sionin, Ruotsin Östersundin ja Kanadan Quebecin) ensimmäisellä kierroksella. Kisapaikan valinnasta vastanneita Kansainvälisen olympiakomitean (KOK) jäseniä epäiltiin lahjusten vastaanottamisesta.
Asiaa käsiteltiin tiiviisti joulukuusta 1998 maaliskuussa 1999 järjestettyyn KOK:n ylimääräiseen kokoukseen saakka. Kokouksessa päätettiin komitean jäsenten erottamisista ja varoituksista. Viimeiset asiaa koskevat selvitykset tehtiin kesäkuun 1999 Soulin KOK-kokoukseen mennessä. Selvityksen tuloksena neljä KOK-jäsentä erosi, kuusi erotettiin ja kahdeksan sai eriasteisia varoituksia.
Lahjonta paljastuu

Lähtölaukaus asialle tapahtui 24. marraskuuta 1998, kun Salt Lake Cityn TV-kanava KTVX ilmoitti SLOC:n maksaneen yhden KOK-jäsenen tyttären eli kamerunilaisen KOK-jäsenen René Essomban tyttären Sonia Essomban opiskelun American Universityssä Washington D.C:ssä pian vuoden 1998 talvikisavalinnan jälkeen eli vuonna 1991. SLOC:n maksamaa opiskeluapurahaa paljastui 400 000 dollaria kaikkiaan 13 henkilölle, joista kuudella oli läheiset suhteet KOK:n afrikkalaisjäseniin. Pian näiden paljastui SLOC:n tarjoamat terveydenhoitopalvelut KOK:n jäsenille. Niiden arvoksi arvioitiin 28 000 dollaria.
KOK:n puheenjohtaja Juan Antonio Samaranch kutsui koolle 12. joulukuuta 1998 KOK:n toimeenpanevan komitean eli hallituksen kokouksen. Lahjonnan toi esiin KOK:n arvostettu pitkäaikainen jäsen, sveitsiläinen Marc Hodler. Hän sanoi kisaisännyysäänestyksessä olleen hämäriä piirteitä. Hodlerin mukaan lahjukset liikkuivat Atlantan 1996 kesäkisojen, Sydneyn 2000 kesäkisojen ja Salt Lake Cityn 2002 talvikisojen äänestyksen alla.,
Tammikuun alussa 1999 tuli esille vielä kongolaisen KOK-jäsenen Jean-Claude Gangan saama 60 000 dollarin voitot Salt Lake Cityn alueella tehdyistä maakaupoista, joissa rahoittajana oli ollut SLOC.
Useita tutkimuskomissioita asian selvittämiseen

Tammikuussa 1999 KOK käynnisti oman tutkimuksensa KOK:n hallituksen kanadalaisjäsenen Dick Poundin johdolla. SLOC puolestaan käynnisti omat tutkimuksensa oman eettisen komitean puitteissa. Lisäksi Yhdysvaltain olympiakomitea (engl. lyhyenne USOC) muodosti oman ryhmänsä tutkimaan KOK:ta ja sen hallinnollista prosessia sekä kisakaupungin valintaprosessia. USOCn komissiota kutsuttiin puheenjohtajansa senaattorin George Mitchellin mukaan Mitchellin komissioksi. Neljäntenä tahona Yhdysvaltain keskushallinnon alainen FBI selvitti, onko SLOC rikkonut lahjontaa ja korruptiota koskevaa Yhdysvaltain lakia.
Tämän kaiken seurauksena 8. tammikuuta 1999 SLOC:n järjestelykomitean puheenjohtaja G. Frank Joklik ja varapuheenjohtaja Dave Johnson erosivat SLOCsta ja tehtävistään. Tutkinnassa tuli vastaan myös Tom Welchin nimi, joka oli ollut keskeinen toimija Salt Lake Cityn hakutoimikunnan johtajana. Hänen konsultointisopimuksensa SLOC:n kanssa katkaistiin tässä yhteydessä.
Tämän kaiken seurauksena KOK:n puheenjohtaja Samaranch päätti kutsua koolle ylimääräisen KOK-istunnon Sveitsin Lausanneen 17.-18. maaliskuuta 1999, jolloin oli tarkoitus käsitellä mahdollista KOK-jäsenten erottamista.
Muiden hakijoiden lahjontaan viittaavat toimet

Poundsin komitean selvitysten yhteydessä kävi ilmi myös Naganon vuoden 1998 kisojen haun epäselvyydet. Pian ilmoitettiin, että rahankäyttöön liittyvät asiakirjat oli hävitetty arkistotilanpuutteen vuoksi. Tietoja hakuprosessin epäselvyyksistä tuli kuitenkin ilmi.
Naganon kohdalla paljastui, että 62 jäsentä oli saanut nauttia henkeä kohti 15 000 - 25 000 dollarin Naganon hakukomitean palveluista. Hakukomitea oli lahjoittanut mm. KOK-jäsenille japanilaismaalauksia arvoltaan noin 30 000 dollaria. Naganolaisten tutkimuksissa havaittiin, että 13 KOK:n jäsentä oli osallistunut matkoihin, joita voi pitää ongelmallisina. Viisi KOK:n jäsentä oli käynyt kaupungissa KOK:n sääntöjen vastaisesti useammin kuin kerran. Lisäksi neljän KOK:n jäsenen perheenjäsenet oleskelivat Naganossa hakukomitean kustannuksella.
Myös Suomen toinen KOK-jäsen Peter Tallberg joutui keskustelun kohteeksi, koska hänen poikansa olivat työskennelleet Torontossa 1990–1991, toinen poika Amsterdamissa 1992 ja kolmas poika Sydneyssä 1994. Kaikki näistä kaupungeista olivat 1990-luvulla kesäolympialaisten hakijakaupunkeina.,
Vaikutukset tulevaan valintaan

Samanaikaisesti oli käynnissä vuoden 2006 talviolympialaisten valinta, joka tapahtui Etelä-Korean Soulissa 19. kesäkuuta 1999. Aiemmasta poiketen korruptioselvitysten aikana KOK muutti valintakäytäntöä kaksivaiheiseksi eli ensivaiheessa valinnan hakijoiden kesken tuli tekemään erillinen ehdollepanokomitea, joka valitsi kaksi ehdokasta, jonka jälkeen KOK:n jäsenet äänestivät lopullisesti kisaisännästä näiden kahden välillä.
Kisavalinta kiinnosti suomalaisia, koska Helsinki yhdessä Lahden ja Norjan Lillehammerin kanssa oli ehdokkaana. Helsingin ehdokkuus ei päässyt lopulliseen valintaan kesäkuun äänestyksessä, vaan kisajärjestäjäksi valittiin tällöin Italian Torino, joka voitti Sveitsin Sionin.
Yes sir, alkaa polttaa

| Yes sir, alkaa polttaa Eini |
| --- | --- | --- |

Kokoelmalevyn tiedot
 Julkaistu: 30. elokuuta 1996
 Tyylilaji: pop
 Kesto: 64.45
 Levy-yhtiö: Fazer Records
Einin muut julkaisut
| Aina sun luonas 1996 | Yes sir, alkaa polttaa 1996 | Tule vain 1998 |
20 suosikkia – Yes sir, alkaa polttaa on Einin kokoelma-albumi, joka julkaistiin 30. elokuuta 1996 levymerkillä Fazer Records.
Kappaleet

Yes sir, alkaa polttaa – 4.27
Vie vain – 3.27
Vielä jossain kohdataan – 3.35
Täysikuu – 3.40
Rakastua voisit aivan pikkuisen – 3.02
Kauempaa ja kauempaa – 2.20
Vetonaula – 3.01
Avaruuslaiva 109 – 3.09
Rajana taivas – 3.03
Haaveissain – 2.47
Xanadu – 3.24
Elämäni mies – 3.06
Kulta rakas – 2.33
Monta monta yötä – 4.24
Olen neitsyt – 3.26
Hyväile, hyväile vaan – 3.05
Lauantai-illan tyttö – 3.21
Yksin oon mä vain – 3.05
Kylmat huulet – 3.07
Sua liikaa rakastan – 2.41
Yurika Sema

| Yurika Sema |
| --- | --- |

Henkilötiedot
Syntynyt: 25. joulukuuta 1986 (ikä 37)
Kansalaisuus:   Japani
Tennispelaaja
Pituus:  168  cm
Paino:  57 kg
Kätisyys:  vasen
Palkintorahat:  315 569 USD
Kaksinpeli
Paras sijoitus:  142. (30.11.2009)
Voitot/tappiot:  338–267
Grand Slam -turnauksissa
Yhdysvaltain avoimet:  1. kierros (2009)
Nelinpeli
Paras sijoitus:  150. (19.4.2010)
Voitot/tappiot:  215–179
Aiheesta muualla
ITF
WTA
Yurika Sema (s. 25. joulukuuta 1986 Tokio) on japanilainen tennispelaaja. Parhaimmillaan hän on ollut kaksinpelissä WTA-listan sijalla 142 marraskuussa 2009. Hän on voittanut urallaan kolme ITF-turnausta kaksinpelissä ja 14 ITF-turnausta nelinpelissä.
Sema pelasi WTA-turnauksen pääsarjassa ensimmäisen kerran Bangaloressa vuonna 2007 selviten karsijana puolivälieriin. Grand Slam -turnauksen pääsarjassa Sema kilpaili ensimmäisen kerran Yhdysvaltain avoimissa 2009.
Aiheesta muualla

Kuvia tai muita tiedostoja aiheesta Yurika Sema Wikimedia Commonsissa
Yurika Sema WTA:n sivuilla (englanniksi)
Yurika Sema ITF:n sivuilla (englanniksi)
Zoo York

Zoo York on yhdysvaltalainen katumuotivaatemerkki. Yhtiö valmistaa rullalautoja, t-paitoja, tuulitakkeja, huppareita, hattuja ja kenkiä. Zoo York on perustettu New Yorkissa vuonna 1993.
Aiheesta muualla

Yhtiön omat sivut (Arkistoitu – Internet Archive)
Wikimedia Suomi

| Wikimedia Suomi ry |
| --- | --- |

Perustettu:  2009
Toimiala:  Wikipedian ja Wikimedia Foundationin palveluiden sekä vapaan sisällön edistäminen Suomessa
Kotipaikka:  Helsinki, Suomi
Jäsenmäärä:  100  (29.12.2020)
Puheenjohtaja:  Tero Toivanen
Aiheesta muualla
fi.wikimedia.org, wikimedia.fi
Infobox OKVirheellinen NIMI-arvo: 
Wikimedia Suomi ry eli WMFI on vuonna 2009 perustettu suomalainen yleishyödyllinen yhdistys. Yhdistys tukee ja edistää internet-tietosanakirja Wikipedian sekä muiden Wikimedia Foundationin ylläpitämien maksuttomien palveluiden tuntemusta ja käyttöä, sekä vapaan sisällön luontia ja levittämistä Suomessa.
Kotimaisten kielten keskus myönsi Wikimedia Suomelle vuonna 2012 Suomen kielen tulevaisuus -palkinnon.
Historia

Yhdistyksen kaavailu alkoi vuonna 2007 pidetyssä tapaamisessa ja jatkui keskustelusivulla. Huhtikuussa 2009 suunnittelu siirtyi yhdistyksen omaan wikiin. Yhdistys  perustettiin Helsingissä 14. kesäkuuta 2009. Patentti- ja rekisterihallitus rekisteröi yhdistyksen lokakuussa 2010.
Rooli

Yhdistys toimii Wikimedia Foundationin suomalaisena kumppaniyhdistyksenä eli jaostona (Chapter). Wikimedia Suomi ry on itsenäinen yhdistys eikä se ole virallisesti osa Wikimedia-säätiötä, mutta voi muiden kumppaniyhdistysten tavoin hakea rahoitusta Wikimedia-säätiöltä muiden rahoituslähteiden lisäksi. Yhdistys ei myöskään virallisesti edusta suomalaista wikipedistien verkostoa, vaan ennemminkin pyrkii yhteistyöhön ja tukemaan wikipedistien työtä.
Toiminta

Yhdistys on toiminut yhteistyössä myös muiden maiden vastaavien organisaatioiden, kuten Wikimedia Viron, Wikimedia Sverigen ja Wikimedia Norgen kanssa. Wikimedia Suomi on ollut mukana Pohjois-Euroopan Wikimedioiden (Pohjoismaat, Viro ja Latvia) yhteistyöjärjestön tapaamisissa, sekä Keski- ja Itä-Euroopan Wikimedioiden tapaamisissa.  Myös Wikimanioihin on osallistuttu vuosittain.
Wikimedia Suomi on järjestänyt muun muassa Museoviraston kanssa yhteistyössä Wiki Loves Monuments -valokuvauskilpailuja Suomessa vuodesta 2018. Yhdistys on ollut aktiivinen yhteistyössä niin sanoitulla GLAM-aloilla (galleriat, kirjastot, arkistot ja museot), joiden kanssa se on järjestänyt yhteistyössä Wikipedian ja Wikimedian tietojärjestelmien muokkaus- ja koulutustilaisuuksia sekä fotosafareita.
Eräs osa toimintaa on ollut Wikimedian tietojärjestelmiä koskeva yleisötyö ja tiedottaminen.
Puheenjohtajat

Samuli Lintula, 2009–2010
Niklas Laxström, 2010–2012
Tommi Kovala, 2012–2015
Heikki Kastemaa, 2016–2018
Jaakko Pirinen, 2019–2021
Tero Toivanen, 2022–